فرخ فتح علی خان

فرخ فتح علی خان (25 دسمبر 1952- 9 ستمبر 2003ء) کا تعلق پاکستان کے مشہور قوال گھرانے سے تھا۔ وہ عظیم گلوکار و موسیقار نصرت فتح علی خان کے چھوٹے بھائی، استاد فتح علی خان کے بیٹے اور مشہور گلوکار راحت فتح علی خان کے والد تھے۔

استاد نصرت فتح علی خان 1971ء سے اپنی وفات 1997ء تک خاندانی قوالی پارٹی کے سربراہ رہے۔ فرخ فتح علی خان ان صرف دو لوگوں میں سے ایک تھے جو اس تمام عرصہ کے دوران میں پارٹی کے ساتھ رہے۔ وہ پارٹی کے بنیادی ہارمونیم نواز ہونے کے ساتھ ہمنوائی بھی کیا کرتے تھے۔ ہارمونیم کی تمام سپتکوں پر مہارت اور چشم زدن میں دھن بدلنے کی صلاحیت کی بنیاد پر انھیں بجا طور پر اپنے پیشے میں بہترین قرار دیا جا سکتا ہے۔ جب وہ نصرت فتح علی خان کے ہمراہ انگلستان کے دورے پر گئے، تب سے انھیں ہر جگہ "ہارمونیم راج صاحب" کے خطاب سے جانا جانے لگا۔ ان کی مہارت اورقابلیت بالعموم نصرت فتح علی خان کی آواز کے پس منظر میں بجانے کی بنا پر ظاہر نہ ہو پاتی۔1989ء میں پاکستان ٹیلی ویژن کے ساتھ انٹرویو میں نصرت فتح علی خان نے انکشاف کیا کہ ان کی گائی گئی اکثر قوالیوں کی موسیقی فرخ ترتیب دیا کرتے تھے۔ ان کا نام کئی البموں، مثلاً شہنشاہ، میں بطور موسیقار درج کیا گیا۔

وہ اپنے بھائی نصرت فتح علی خان کی وفات کے بعد پارٹی کی سربراہی سنبھالنے تک پارٹی کے رکن رہے۔ انھوں نے 9 ستمبر 2003ء کو وفات پائی۔ آپ کی دادا افغانستان کے درالحکومت کابل کے رھنے والے پٹھان کے شاخ نورزئی سے تعلق رکھتے تھے جو بعد میں بھارت مشترکه ھندوستان کے صوبے مشرقی پنجاب کی شہر جلندھر میں آبسے.

 حوالہ جات 

زمرہ:بیسویں صدی کے گلوکار
زمرہ:بیسویں صدی کے مرد گلوکار
زمرہ:پاکستانی قوال
زمرہ:پاکستانی گائیک کے نامکمل مضامین
زمرہ:پاکستانی مرد گلوکار
زمرہ:پنجابی ثقافت
زمرہ:پنجابی شخصیات
زمرہ:فتح علی خان خاندان
زمرہ:فیصل آباد کی شخصیات
زمرہ:ہارمونیم نواز
زمرہ:1952ء کی پیدائشیں
زمرہ:2003ء کی وفیات

زمرہ:بیسویں صدی کے مرد پاکستانی گلوکار
زمرہ:بیسویں صدی کے پاکستانی گلوکار